# Veľká Kolumbia

|  |  |  |  |  |  |
| --- | --- | --- | --- | --- | --- |
| **Veľká Kolumbia *Gran Colombia

|  |  |  |
| --- | --- | --- |
|  | **1819 – 1831** | ↓ |

|  |  |
| --- | --- |
|  vlajka |  znak |

 |
| **Geografia**

|  |
| --- |
|  |

 |
| Hlavné mesto | Bogotá |
| **Obyvateľstvo** |
| Jazyky | španielčina |
| **Štátny útvar** |
| Štátne zriadenie | prezidentská republika |
| Vznik | hispanoamerické vojny za nezávislosť |
| Zánik | rozpad na jednotlivé suverénne štáty |
|

|  |  |  |  |  |  |  |  |
| --- | --- | --- | --- | --- | --- | --- | --- |
| **Predchádzajúce štáty:**

 | **Nástupnícke štáty:**

|  |  |
| --- | --- |
|  | Nová Granada |
|  | Ekvádor |
|  | Venezuela |

 |

 |

**Veľká Kolumbia**, úradný názov: **Kolumbijská republika** (špa. *República de Colombia*), bol štát na severe juhoamerického kontinentu, ktorý existoval v rokoch 1819 až 1831. Prídavné meno „Veľká“ sa k názvu štátu pridáva, aby sa predišlo zámene so súčasnou Kolumbiou.

Veľká Kolumbia bola formálne ustanovená „Základný zákon Kolumbijskej republiky“ (špa.  *Ley Fundamental de la República de Colombia*) počas kongresu v Angostura (1819). Prakticky ale štát začal existovať až po kongrese v Cúceta (1821), kde bola prijatá nová ústava. Takmer po celý čas existencie tohto štátu bol jeho prezidentom Simón Bolívar. Štát vznikal v pohnutom období vojen španielskych kolónii za nezávislosť.

Územie štátu sa viac-menej zhodovalo s územným rozsahom španielskych koloniálnych dŕžav miestokráľovstva Nová Granada, generálneho kapitanátu Venezuela a prezidencie Quito, čo dnes zodpovedá týmto územiam: Panama, Kolumbia, Venezuela, Ekvádor a západná časť Guyany (Guayana Esequiba), karibské pobrežie Nikaraguy (Pobrežie Moskytov), severovýchod Peru a menšie územie na juhu Kostariky a severe Brazílie.

Štát sa rozpadol na pomedzí konca 20. rokov a začiatku 30. rokov 19. storočia pre veľké politické rozdiely medzi federalistickými a centralistickými stranami, ale aj pre napätie medzi rôznymi národmi, ktoré spoluutvárali republiku.

## Administratívne rozdelenie

25. júna 1824 bol prijatý „Zákon o územnom rozdelení Kolumbijskej republiky“ (špa.  *Ley de División Territorial de la República de Colombia*). Ten rozdelil štát na 3 dištrikty, ktoré sa ďalej delili na 12 departmentov.

| dištrikt | department (hlavné mesto) |
| --- | --- |
| Severný dištrikt / Distrito del Norte  | Department Apure (Barinas) |
| Department Orinoco (Ciudad Bolívar) |
| Department Venezuela (Caracas) |
| Department Zulia (Maracaibo) |
| Centrálny dištrikt / Distrito del Centro  | Department Boyacá (Tunja) |
| Department Cauca (Popayán) |
| Department Cundinamarca (Bogotá) |
| Department Magdalena (Santa Marta) |
| Department Istmo (Ciudad de Panamá) |
| Južný dištrikt / Distrito del Sur  | Department Azuay (Cuenca) |
| Department Quito (Quito) |
| Department Guayaquil (Guayaquil) |

## Iné projekty

Commons* Commons ponúka multimediálne súbory na tému **Veľká Kolumbia**

## Externé odkazy

* *(Gran) Colombia: Relación geográfica, topográfica, agrícola, comercial y política* [online]. Londýn: Baldwin, Cradock & Joy, 1822, [cit. 2011-08-27]. Dostupné online. (španielsky)
* VIDALES, Carlos. *Observaciones sobre Colombia, su Gobierno, etc.* [online]. 1823, [cit. 2011-08-27]. Dostupné online. (španielsky)

## Zdroj

*Tento článok je čiastočný alebo úplný preklad článku Velká Kolumbie na českej Wikipédii.*